section_heading: Vladavina
paragraph_text: Horus ime Tetija glasilo je Hor Sehetep Taui - "Horus koji zadovoljava (umiruje?) Dvije zemlje" (Donji i Gornji Egipat). Nebti ime mu je glasilo Sehetep Nebti - "Onaj koji zadovoljava Dvije dame" (božice zaštitnice). Tu je još i zlatno Horus ime: Hor nebu sema - "Zlatni Horus koji ujedinjuje". Horus je bog-sokol, sin boga Ozirisa, boga uskrsnuća i vječnog života.